राघव चड्ढा से इस हफ्ते सगाई की खबरों के बीच लंदन के लिए हुईं रवाना
parineeti chopra, बॉलीवुड एक्ट्रेस परिणीति चोपड़ा इन दिनों आम आदमी पार्टी के युवा नेता राघव चड्ढा के साथ अपने रिश्ते को लेकर सुर्खियों में बनी हुई हैं।
बॉलीवुड एक्ट्रेस परिणीति चोपड़ा इन दिनों आम आदमी पार्टी के युवा नेता राघव चड्ढा के साथ अपने रिश्ते को लेकर सुर्खियों में बनी हुई हैं। अब हाल ही में उन्हें मुंबई एयरपोर्ट पर स्पॉट किया गया, जिसका एक वीडियो सामने आया है। वीडियो में परिणीति ब्लश करती हुई नजर आईं।
ब्लश करती दिखीं एक्ट्रेस 
एयरपोर्ट पर परिणीति रेड स्वेटर, ब्लैक पैंट और बूट्स में काफी स्टाइलिश लग रही हैं। इस दौरान उन्होंने मुस्कुराते हुए पैपराजी को पोज भी दिए। वीडियो में मीडिया पर्सन उनसे सगाई को लेकर सवाल करते हैं, जिस पर एक्ट्रेस ब्लश करने लगती हैं और कहती हैं कि वह लंदन जा रही हैं। इसके बाद वह बोलीं- 'मैं आपको बोर्डिंग पास भी दिखा सकती हूं'।
10 अप्रैल को हो सकती है सगाई
रिपोर्ट्स में दावा किया जा रहा है कि राघव और परिणीति चोपड़ा जल्द ही शादी के बंधन में बंधने वाले हैं। वही खबरें ये भी है की राघव और परिणीति 10 अप्रैल को दिल्ली में सगाई करने वाले हैं। हालांकि इन रूमर्स पर अभी तक कपल ने कोई ऑफिशियल अनाउंसमेंट नहीं की है।
परिणीति-राघव के रिलेशनशिप पर सिंगर हार्डी संधू ने लगाई मुहर
परिणीति चोपड़ा और राघव चड्ढा के रिलेशनशिप पर सिंगर हार्डी संधू ने भी हाल ही में मुहर लगा दी है। उन्होंने डीएनए को दिए एक इंटरव्यू में कहा कि उन्हें खुशी है कि परिणीति अब लाइफ में सेटल्ड होने जा रही हैं। हार्डी ने कहा कि उन्होंने फोन कॉल के जरिए परिणीति को बधाई भी दे दी है।
AAP सांसद संजीव अरोड़ा ने ट्वीट कर दी बधाई
आम आदमी पार्टी के नेता संजीव अरोड़ा ने भी हाल ही में ट्विटर पर कपल को बधाई दी थी। उन्होंने ट्वीट पर राघव परिणीति की एक फोटो शेयर करते हुए लिखा था, 'मैं आप दोनों को हार्दिक बधाई देता हूं, उम्मीद करता हूं कि दोनों का साथ, प्यार और आनंद से भरा रहे। मेरी शुभकामनाएं आप दोनों के साथ हैं।'
राघव और परिणीति ने साथ में किया था डिनर
टाइम्स ऑफ इंडिया की रिपोर्ट्स के अनुसार, राघव और परिणीति काफी समय से एक-दूसरे को पसंद करते हैं और उनका परिवार भी रिश्ते के लिए राजी है। हाल ही में मुंबई के एक रेस्टोरेंट के बाहर दोनों को देखा गया था। दोनों ने लंच और डिनर साथ में किया था, जिसके बाद से ही दोनों के रिलेशनशिप की खबरें लाइमलाइट में आईं।
मनीष मल्होत्रा के घर के बाहर स्पॉट हुई थीं परिणीति
डेटिंग रूमर्स के बीच परिणीति रविवार 26 मार्च को फेमस फैशन डिजाइनर मनीष मल्होत्रा के घर के बाहर स्पॉट हुई थीं। इस दौरान उन्होंने ब्लैक ड्रेस पहनी थी। वीडियो सामने आने के बाद से ही कयास लगाए जा रहे हैं कि परिणीति ने अपने रोके की तैयारियां शुरू कर दी हैं। उम्मीद की जा रही है कि जल्द से जल्द कपल अपने रिलेशनशिप की ऑफिशियल अनाउंसमेंट कर सकता है।
